**Kúpna zmluva**

uzavretá podľa § 409 zákona č. 513/1991 Z. z. v znení neskorších predpisov (ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

## Článok I.Zmluvné strany

1. **Kupujúci:** **Univerzita Komenského v Bratislave**

Sídlo: Šafárikovo nám. 6, 814 99 Bratislava

Korešpondenčná adresa: Šafárikovo nám. 6, P. O. Box 440, 814 99 Bratislava 1

Štatutárny orgán: prof. JUDr. Marek Števček, PhD., rektor

Osoba oprávnená na podpis zmluvy: Ing. Ingrid Kútna Želonková, PhD., kvestorka

IČO: 00 397 865

DIČ: 2020845332

**Súčasť UK zodpovedná**

**za plnenie zmluvy: Univerzita Komenského v Bratislave**

 **Farmaceutická fakulta UK**

 (ďalej len „Farmaceutická fakulta“)

Sídlo: Odbojárov 10, 832 32 Bratislava

Zastúpená: prof. PharmDr. Ján Klimas, PhD., MPH, dekan

Osoba oprávnená konať vo veciach realizácie zmluvy:

 PharmDr. Katarína Maráková, PhD.

tel.: +421 903 611 363

e-mail:  marakova@fpharm.uniba.sk

Bankové spojenie: Štátna pokladnica

IBAN: SK 22 8180 0000 0070 0024 2044

 SK 84 8180 0000 0070 0008 3012

(ďalej len „kupujúci“)

1. **Predávajúci:**

Sídlo:

Zastúpený:

IČO:

DIČ:

IČ DPH:

Osoby oprávnené konať:

- vo veciach zmluvy:

- vo veciach realizácie zmluvy:

tel.:

e-mail:

Bankové spojenie:

IBAN:

Zapísaný v Obch. registri:

Kontakt:

(ďalej len „predávajúci“)

## Článok II.Úvodné ustanovenia

* 1. Podkladom pre uzavretie tejto zmluvy je výsledok verejného obstarávania zákazky uskutočnenej v rámci dynamického nákupného systému **„Kyselina mravčia pre LC-MS, 2,5-DIMERCAPTO-1,3,4-THIADIAZOLE“.**
1. Touto zmluvou sa stanovuje právny režim kúpy a predaja spotrebného materiálu pre Univerzitu Komenského v Bratislave, Farmaceutickú fakultu podľa špecifikácie uvedenej v Prílohe č. 1 - Špecifikácia a cenová ponuka, ktorá je neoddeliteľnou súčasťou tejto zmluvy (ďalej len „príloha č. 1“).

## Článok III.Predmet plnenia zmluvy

1. Predmetom tejto zmluvy je dodanie chemikálií podľa špecifikácie uvedenej v prílohe č. 1.

## Článok IV.Cena tovaru

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov.
2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy, napr. obaly a dopravu na miesto určenia v súlade s príslušnými legislatívnymi predpismi, vyloženie tovaru na konkrétne miesto. V cene sú zahrnuté náklady spojené s výmenou reklamovaného tovaru počas záručnej doby.
3. Zmluvná cena za predmet zákazky je cenou konečnou, t. j. nebude sa navyšovať o ďalšie náklady.
4. Ceny uvedené v prílohe č. 1 tejto zmluvy sú ceny pevné a nemenné počas celej doby platnosti tejto zmluvy. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu zmluvy.
5. Zmluvné strany dohodli cenu predmetu zmluvy tak, ako je uvedená v prílohe č. 1 tejto zmluvy:

Cena bez DPH: Eur

DPH Eur

**Cena spolu s DPH: Eur**

DPH bude yysporiadaná podľa platných pravidiel EÚ.

*[V prípade, že predávajúci nie je platiteľom DPH, upozorní na túto skutočnosť a uvedie cenu celkom.]*

1. V prípade, že sa v priebehu plnenia zmluvy stane predávajúci platiteľom DPH, nemá nárok na zvýšenie ceny o DPH.

*[Ustanovenie bude v zmluve v prípade, že uchádzač nebude platiteľom DPH]*

1. V prípade zákonnej úpravy DPH bude možné upraviť cenu písomným dodatkom k zmluve.

## Článok V. Podmienky dodania a preberania tovaru

1. Miestom dodania tovaru je:

Univerzita Komenského v Bratislave

Farmaceutická fakulta

Katedra farmaceutickej analýzy a nukleárnej farmácie

Odbojárov 10

832 32 Bratislava

1. Predávajúci sa zaväzuje dodať predmet zmluvy špecifikovaný v prílohe č. 1 v súlade s článkom III tejto zmluvy najneskôr do 14 dní od účinnosti zmluvy.
2. Osoba kupujúceho oprávnená k prevzatiu predmetu zmluvy je:

Meno a priezvisko: PharmDr. Katarína Maráková, PhD.

 E-mail: marakova@fpharm.uniba.sk

Tel.: +421 903 611 363

Predávajúci s kupujúcim dohodnú konkrétny termín odovzdania a prevzatia tovaru.

1. Predávajúci je povinný doručiť predmet zmluvy tak, aby počas jeho prepravy nemohla byť narušená jeho kvalita a vlastnosti, ako aj jeho obal v súlade s príslušnými legislatívnymi predpismi.
2. Tovar bude dodaný spolu s dodacím listom, ktorý bude podkladom k faktúre.
3. Kupujúci je pri prevzatí predmetu tejto zmluvy povinný prekontrolovať jeho úplnosť, kompletnosť, balenie a svojím podpisom na dodacom liste túto skutočnosť potvrdiť.
4. Kupujúci je oprávnený odmietnuť dodávku v prípade, ak táto bola dodaná po lehote na dodanie, má viditeľné vady, nebolo dodržané zmluvne dohodnuté množstvo. V takomto prípade sa bude postupovať, akoby ani nebola dodaná.
5. Predmet zmluvy sa považuje za dodaný po podpísaní dodacieho listu, kde bude uvedené množstvo, druh, cena, dátum a bude podpísaný zodpovednými osobami kupujúceho a predávajúceho.

## Článok VI.Platobné podmienky

1. Kupujúci sa zaväzuje za riadne a včas dodaný tovar podľa prílohy č. 1 tejto zmluvy zaplatiť predávajúcemu kúpnu cenu podľa článku IV. na základe faktúry vystavenej predávajúcim po dodaní tovaru podľa článku V. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
3. Lehota splatnosti faktúry je 30 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 30 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

1. Fakturačná adresa pre účely tejto zmluvy je:

Univerzita Komenského v Bratislave

Farmaceutická fakulta

Odbojárov 10

832 32 Bratislava

IČO: 00 397 865

## Článok VII.Záruky na tovary

1. Zmluvné strany sa dohodli, že záručná doba na dodaný tovar je 12 mesiacov odo dňa dodania tovaru, resp. v prípade, ak výrobca poskytuje dlhšiu záruku, tak platí táto dlhšia záruka.
2. Predávajúci zodpovedá za to, že tovar bude riadne dodaný v súlade s touto zmluvou, bude mať vlastnosti dohodnuté v tejto zmluve, bude v súlade s právnymi predpismi a bude spĺňať všetky náležitosti stanovené platnou legislatívou.
3. Predávajúci zodpovedá za kvalitu dodávaných tovarov, vrátane skrytých vád tovaru počas celého trvania záručnej doby.
4. Kupujúci je oprávnený reklamovať vady dodaného tovaru e-mailom. Súčasťou môže byť aj fotodokumentácia reklamovaného tovaru. Náklady na dopravu súvisiacu s reklamovaným tovarom znáša predávajúci v plnom rozsahu.
5. Vady zjavné, kvalitatívne alebo množstevné, zistené pri prevzatí tovaru bude kupujúci reklamovať najneskôr do 5 pracovných dní odo dňa dodania tovaru. Ostatné vady je kupujúci povinný reklamovať okamžite po zistení vady, najneskôr však do skončenia záručnej doby.
6. Kupujúci má právo v prípade zistenia akýchkoľvek vád dodaného tovaru na:
7. výmenu vadného tovaru za tovar nový, bezchybný, najneskôr do 3 dní od okamihu uplatnenia zodpovednosti za vady,
8. odstúpenie od zmluvy v prípade nesplnenia povinnosti predávajúceho vymeniť vadný tovar za bezchybný v stanovenej lehote.
9. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

## Článok VIII.Sankcie

1. V prípade, že predávajúci bude v omeškaní s plnením predmetu tejto zmluvy, teda s dodaním tovaru v lehote uvedenej v čl. V. bod 5.2, kupujúci si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
2. V prípade, že predávajúci bude v omeškaní s dodaním reklamovaného tovaru v lehote uvedenej v čl. VII. bod 7.6 písm. a), kupujúci si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
3. Ak predávajúci nedodrží jednotkové ceny uvedené v prílohe č. 1 tejto zmluvy, kupujúci je oprávnený si uplatniť zmluvnú pokutu vo výške 100 € za každú jednu nesprávne vyfakturovanú položku.
4. V prípade, že predávajúci nedodrží vlastnosti tovaru uvedené v prílohe č. 1 zmluvy, je kupujúci oprávnený uplatniť zmluvnú pokutu vo výške 0,1 % z hodnoty vadného plnenia za každé jedno porušenie.
5. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania v zákonnej výške z hodnoty neuhradenej faktúry.
6. V prípade, ak zmluvná strana poruší zmluvu podstatným spôsobom podľa čl. IX. bod 9.3, je zmluvná strana, okrem odstúpenia od zmluvy, oprávnená uplatniť si zmluvnú pokutu vo výške 5% z celkovej zmluvnej ceny.
7. V prípade, ak zmluvná strana poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote určenej na nápravu, je druhá zmluvná strana, okrem odstúpenia od zmluvy, oprávnená uplatniť si pokutu vo výške 5% z celkovej zmluvnej ceny.
8. Zaplatením zmluvnej pokuty nie je dotknutý nárok kupujúceho požadovať náhradu škody.

## Článok IX.Právo odstúpenia od zmluvy

1. Zmluvu je možné ukončiť dohodou zmluvných strán k určitému dátumu alebo odstúpením od zmluvy.
2. Odstúpenie od zmluvy je možné:
3. pri podstatnom porušení zmluvy druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
4. ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.
5. Za podstatné porušenie zmluvy na účely odstúpenia od tejto zmluvy sa považuje najmä:
6. dodanie tovaru za iné ako jednotkové ceny uvedené v prílohe č. 1 zmluvy,
7. ak predmet plnenia zmluvy bude fakturovaný v rozpore s dohodnutými podmienkami v zmluve alebo bude opakovane fakturovaný,
8. neschopnosť predávajúceho dodať predmet zmluvy za jednotkové ceny uvedené v prílohe č. 1 zmluvy,
9. omeškanie predávajúceho s dodávkou tovaru o viac ako 30 pracovných dní,
10. omeškanie predávajúceho s dodaním reklamovaného tovaru o viac ako 30 pracovných dní,
11. omeškanie kupujúceho s úhradou faktúry o viac ako 15 dní,
12. omeškanie zmluvnej strany s úhradou sankcie o viac ako 15 dní,
13. predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou (napr. nebolo dodržané množstvo a druh tovaru alebo vlastnosti a špecifikácia uvedená v prílohe č. 1 tejto zmluvy),
14. ak predávajúci alebo kupujúci vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, bude začatá reštrukturalizácia, bude zahájené exekučné konanie.
15. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
16. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

## Článok X.Zmena zmluvy

1. Zmluvné strany sa dohodli, že túto zmluvu je možné meniť v súlade s § 18 ods. 1 písm. a) zákona o verejnom obstarávaní jednostranne na základe písomného oznámenia zo strany kupujúceho za podmienok dohodnutých v tomto článku.
2. Zmenou zmluvy v zmysle tohto článku nemôže dôjsť k zmene jednotkových cien tovarov uvedených v prílohe č. 1.

## Článok XI.Záverečné ustanovenia

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
2. Táto zmluva nadobúda platnosť dňom jej podpisu obidvoma zmluvnými stranami a účinnosť v deň nasledujúci po dni jej zverejnenia v Centrálnom registri zmlúv vedenom Úradom vlády SR.
3. Predávajúci berie na vedomie zverejnenie tejto zmluvy v celom rozsahu v Centrálnom registri zmlúv vedenom Úradom vlády SR.
4. Zmluva je vyhotovená v štyroch rovnopisoch, pričom kupujúci aj predávajúci dostanú po dvoch rovnopisoch.
5. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.

Príloha č. 1 : Špecifikácia a cenová ponuka

V Bratislave dňa ........................... V Bratislave dňa ...........................

za Kupujúceho : za Predávajúceho:

.......................................................

Ing. Ingrid Kútna Želonková, PhD.

kvestorka

Univerzita Komenského v Bratislave

........................................................